|  |  |
| --- | --- |
| KIRÁLY DÁNIELGeográfusMSc, 5. félévSzegedi TudományegyetemTermészettudományi és Informatikai Kar |  |

Témavezető:

|  |
| --- |
| Dr. Kiss TímeaEgyetemi docens, SZTE TTIK |

SZÉTKAPCSOLÓ ELEMEK VIZSGÁLATA A TETVES-PATAK VÍZGYŰJTŐ TERÜLETÉN

A vízgyűjtőn belül tárolt és továbbított hordalék térbeli mintázata megadja annak kapcsoltsági viszonyait, amelyek meghatározzák például a szennyezőanyagok terjedési irányát és sebességét. E viszonyok térben és időben változhatnak, s a dinamizmust a földrajzi egységet érintő zavaró hatások tartják fent, amelyek agressziós hullámok formájában anyagot és energiát szállítanak. Az agressziós hullámok terjedését a szétkapcsoló formák (üledékcsapdák) részben vagy teljes mértékben korlátozhatják.

A mintaterületemül szolgáló Tetves-patak vízgyűjtő területén levő szétkapcsoló elemek két csoportját vizsgáltam. Az egyik a pufferek csoportja, amelyek gátolják a termelt anyag mederbe kerülését. Ezek az üledékcsapdák részben antropogén például a zsilipek, falvak, utak, töltés. Részben természetes eredetűek például az álteraszok, sűrű növénysáv. E geomorfológiai formák többsége egyáltalán nem mobilizálható, így tartós szétkapcsoltságot idéznek elő. A másik az akadályok csoportja, amelyek a mederbe került hordalék tovaszállítását gátolják. A Balaton hordalékháztartását szabályozó antropogén eredetű akadályok (halastórendszer, sankoló) nagyvízkor is csökkentik a Tetves-patak víz- és üledékhozamát. A csekély áramlási viszonyok, valamint a hirtelen eséscsökkenés miatt kialakuló hordalék-és uszadékdugók már közepes erősségű agressziós hullámok által mobilizálódhatnak.

A szétkapcsoló elemek térbelisége alapján kisvízkor meghatároztam a Tetves-patak effektív vízgyűjtő területét (23,9 km2), amely a teljes vízgyűjtő (100,2 km2) azon része, amely a rendszer egészén kisvízkor is továbbítja a hordalékot. Az üledékcsapdák mobilizálódása az effektív vízgyűjtő tér-és időbeli változását eredményezi, így kisvízkor, közép- és árvízkor teljesen megváltozhat az effektív vízgyűjtő területe és jellegzetességei.

Kulcsszavak: kapcsoltság; agressziós hullám; üledékforrás; üledékcsapda;
Tetves-patak